**LĒMUMS**

LIEPĀJĀ

|  |  |  |
| --- | --- | --- |
| 2020.gada 19.martā | Nr.138/4  (prot. Nr.4, 63.§) | Nr.233 |

Par dzīvokļa īpašuma Ģenerāļa Baloža

ielā 48-7 atkārtotu izsoli

Lai apstiprinātu izsoles noteikumus atkārtotai izsolei un sākuma cenu atsavināšanai nodotajam dzīvošanai nederīgajam dzīvoklim, pamatojoties uz likuma "Par pašvaldībām" 21.panta pirmās daļas 17.punktu, likuma "Par valsts un pašvaldību dzīvojamo māju privatizāciju" pārejas noteikumu 30.punktu, Publiskas personas mantas atsavināšanas likuma 3.panta pirmās daļas 1.punktu un 3.panta otro daļu, 4.panta pirmo un otro daļu, 5.panta pirmo un piekto daļu, 29.1 pantu, 31.panta pirmo daļu, 32.panta pirmās daļas 1.punktu, Liepājas pilsētas domes 2007.gada 13.aprīļa nolikumu Nr.22 "LIEPĀJAS PILSĒTAS PAŠVALDĪBAS DZĪVOKĻA ĪPAŠUMU ATSAVINĀŠANAS NOLIKUMS", 2019.gada 22.augusta lēmumu Nr.316 "Par neizīrētu dzīvokļu atsavināšanu", 2019.gada 17.oktobra lēmumu Nr.416 "Par dzīvokļa īpašuma Ģenerāļa Baloža ielā 48-7 izsoli" un 2019.gada 19.decembra lēmumu Nr.523 "Par dzīvokļa īpašuma Ģenerāļa Baloža ielā 48-7 izsoli", izskatot Liepājas pilsētas Dzīvojamo māju privatizācijas komisijas 2020.gada 26.februāra lēmumu (sēdes protokols Nr.6) un Liepājas pilsētas domes pastāvīgās Finanšu komitejas 2020.gada 12.marta lēmumu (sēdes protokols Nr.3), LIEPĀJAS PILSĒTAS DOME

N O L E M J :

1. Apstiprināt dzīvokļa īpašuma Ģenerāļa Baloža ielā 48-7, Liepājā, otrās, elektroniskās izsoles ar augšupejošu soli, sākumcenu - 1360 EUR (viens tūkstotis trīs simti sešdesmit euro), pazeminot nosacīto cenu 1700 EUR (viens tūkstotis septiņi simti euro) par 20 (divdesmit) procentiem.

2. Apstiprināt lēmuma 1.punktā minētā objekta izsoles noteikumus saskaņā ar pielikumu.

3. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

|  |  |  |
| --- | --- | --- |
| DOMES PRIEKŠSĒDĒTĀJS | | Jānis VILNĪTIS |
| Nosūtāms: | Kurzemes rajona tiesai, Finanšu pārvaldei, Nekustamā īpašuma pārvaldei 2 eks. (grāmatvedei 1 eks.), Dzīvojamo māju privatizācijas komisijai 3 eks., Izpilddirektora birojam, SIA "LIEPĀJAS NAMU APSAIMNIEKOTĀJS" | |